English: Yes, absolutely. I think the point of the debate, really, is that we need to look backwards a little bit at our systems, but as we develop new systems, we need to develop them in the spirit of open data insofar as that's possible and permissible and doesn't reveal any personal or sensitive information. So, I think I can absolutely say that, and we need to design those systems in in the first place. After all, we're in a change in our culture and practice in our society about how we use data and how we regard it, and we need to make sure that we fully realise the benefits of the data sets available to us in planning services and reviewing our efficiency and effectiveness, and then rewarding ourselves, if you like, with the improvements that come from that renewed use of data. So, I think that's another very good point. But as I was saying, in terms of the procurement process, for example, one of the things we want to encourage is not just the open supply of data from the Government, in terms of what is procures, but actually open data from our suppliers, in terms of where they are procuring from and what their processes are, so that people can put two and two together and not make five in terms of the applications that can arise from that. I very much wanted to end on that point, really. What this is actually about is about holding us to account and holding us accountable for the data that we produce. It's not the same as publication of policies and so on. This is about the base data underneath that, so you can see - . When we put forward a policy on open data, for example, you can go back and look at the data we currently hold and see whether we're holding true to that. You don't just look at when we publish the policy itself. We have a challenging economic climate; we need to make the most of the resources available to us all. One of the new resources in the twenty-first century is indeed data, and the Government needs to make sure that as we create more data than ever before, it's imperative that we make that data accessible, useable, reusable, innovative. So, I'm very, very grateful that Members embrace the agenda, that we've started the transition, if you like, from understanding the base data that we're talking about here, how it translates into our policy agenda, how we can publish that in a reusable form that will drive the innovative businesses in Wales that we need for the future, and also drive the public service improvement that we'd all like to see. Diolch, Llywydd.
Welsh: Ie, yn hollol. Rwy'n credu mai pwynt y ddadl, mewn gwirionedd, yw bod angen i ni edrych yn ôl rhywfaint ar ein systemau, ond wrth i ni ddatblygu systemau newydd, mae angen i ni eu datblygu yng nghyd-destun data agored i'r graddau y mae hynny'n bosibl ac y mae caniatâd i wneud hynny ac nad yw'n datgelu unrhyw wybodaeth bersonol neu sensitif. Felly, rwy'n gwbl grediniol y gallaf i ddweud hynny, ac mae angen i ni ddylunio'r systemau hynny yn y lle cyntaf. Wedi'r cyfan, rydym ni mewn cyfnod o newid yn ein diwylliant a'n harferion yn ein cymdeithas ynglŷn â sut yr ydym ni'n defnyddio data a sut yr ydym ni'n synio amdano, ac mae angen i ni sicrhau ein bod yn llwyr wireddu manteision y setiau data sydd ar gael i ni wrth gynllunio gwasanaethau ac adolygu ein heffeithlonrwydd ac effeithiolrwydd, ac wedyn gwobrwyo ein hunain, os mynnwch chi, â'r gwelliannau sy'n deillio o'r defnydd newydd hwnnw o ddata. Felly, rwy'n credu bod hynny'n bwynt da iawn arall. Ond fel yr oeddwn i'n ei ddweud, o ran y broses gaffael, er enghraifft, un o'r pethau yr ydym ni'n dymuno'i annog yw nid dim ond cyflenwad agored o ddata gan y Llywodraeth ynglŷn â'r hyn y mae'n ei gaffael, ond data agored gan ein cyflenwyr, o ran o ble maen nhw'n caffael ac ynglŷn â'u prosesau, fel y gall pobl roi dau a dau at ei gilydd heb gael pump o ran yr hyn a all godi o hynny. Roeddwn i'n awyddus iawn i orffen ar y pwynt hwnnw, i ddweud y gwir. Mae hyn, mewn gwirionedd, yn ymwneud â'n dwyn i gyfrif a'n gwneud ni'n atebol am y data yr ydym yn ei gynhyrchu. Nid yw yr un fath â chyhoeddi polisïau ac yn y blaen. Mae hyn yn ymwneud â'r data sy'n sail i hynny, fel y gwelwch chi - . Pan fyddwn yn cyflwyno polisi ar ddata agored, er enghraifft, gallwch chi fynd yn ôl ac edrych ar y data sydd gennym ni ar hyn o bryd a gweld a ydym ni'n driw i hynny. Nid ydych chi'n edrych ar y data dim ond ar ôl i ni gyhoeddi'r polisi ei hun. Mae gennym ni hinsawdd economaidd heriol; mae angen i ni wneud yn fawr o'r adnoddau sydd ar gael i ni i gyd. Mae data yn wir yn un o'r adnoddau newydd yn yr unfed ganrif ar hugain, ac mae angen i'r Llywodraeth sicrhau, wrth i ni greu mwy o ddata nag erioed o'r blaen, ei bod hi'n hanfodol ein bod ni'n sicrhau bod y data hwnnw yn hygyrch, yn arloesol, a bodd ei ddefnyddio a'i ailddefnyddio. Felly, rwy'n hynod, hynod ddiolchgar bod yr Aelodau yn croesawu'r agenda, ein bod ni wedi dechrau'r trosglwyddo, os mynnwch chi, o ddeall y data sylfaenol yr ydym ni'n sôn amdano yma, sut y mae'n cyfateb i'n hagenda ar bolisi, sut yr ydym ni'n gallu cyhoeddi hynny mewn ffurf y gellir ei hailddefnyddio ac a fydd yn ysgogi busnesau arloesol yng Nghymru y mae arnom eu hangen ar gyfer y dyfodol, a hefyd yn arwain at y gwelliant yr hoffem ni i gyd ei weld yn y gwasanaethau cyhoeddus. Diolch, Llywydd.